《友人招泛秦淮以病未赴作此柬之》
清代·金学莲

酒气香痕总寂寥，珠帘踠地咏娇娆。秦淮水冷无三伏，杨柳烟深有六朝。

几日清歌方宛宛，近来篷顶已萧萧。青溪白塔都依旧，祇欠闲情过板桥。

作者简介：清江苏吴县人，字青侪，一作子青，号手山。诸生，工诗善书，书法董其昌。诗慕李白、李贺、李义山，故以“三李”名堂。有《环中集》、《三李堂诗集》。